Ostatnimi czasy zajawiyłach sie na reportaże i Gottland je kolejnym na liście przeczytanych. Gottland to moja piyrszo przeczytano ksiōnżka od Szczygła i pewnie nie ostatnio.
Felietony przedstawiajom dzieje Czech i Czechosłowacji z XX wieku
Mie tam zawsze było po drodze do Pepików beztuż trocha sie interesuja tymi naszymi zocnymi somsiadami. Ksiōnżka polecōm wszyskim co sie chcōm pośmioć i przi okazji rozeznać w pepicki historyji. Poznowōmy dzieje rodu Bata, słynnych producentów szapów z Czech, historyjo Lidy Baarovej – kochanki Goebbelsa, tragikomiczny żywot Otakara Sveca – twórcy nojwiększego pomnika Stalina na świecie i moc inkszych przeciekawych postaci.
Historia historią ale przi czytaniu nieroz chichrałach sie jak pofyrtano!
Czorny humor, kupa śmiychu a ku tymu moc przemyśliwań. Szczygieł rozbrajo ironią i asurdalnym humorym, polecōm jak kiery chce poczytać co na poziomie i sie uśmioć!
szl_Latn szl_Latn szl_Latn szl_Latn szl_Latn